**TAAK 3: SKRYF: TRANSAKSIONELE TEKS PUNTE: 25**

**GRAAD 12: AFRIKAANS HUISTAAL**

Naam: \_\_\_\_\_\_\_\_\_\_\_\_\_\_\_\_\_\_\_\_\_ Graad: \_\_\_\_\_\_\_\_\_\_\_

Datum van inhandiging: \_\_\_\_\_\_\_\_\_\_\_\_\_\_\_\_\_\_\_\_\_

**ALGEMENE OPMERKINGS**

* Hierdie is jou tweede skriftelike assesseringstaak, wat uiteindelik deel sal uitmaak van jou finale SGA-punt.
* Die skryf van die transaksionele teks vereis ’n proses:
  + Beplan / pre-skryf
  + Die skryf van ’n konsep
  + Hersiening van die konsep
  + Redigering van die konsep
  + Deeglike proeflees van die konsep
  + Aanbieding van die finale produk
* Om ’n suksesvolle eindproduk in te lewer, is al die stappe van die bostaande prosesskryf noodsaaklik.
* Hierdie is ’n formele assesseringstaak, maar nie ’n toets nie, daarom mag jy van woordeboeke en ander bronne gebruik maak of jou onderwyser om raad vra!

**Dit lyk altyd onmoontlik tot dit gedoen is.**

**(Nelson Mandela)**

**TRANSAKSIONELE TEKS**

* Kies EEN van die volgende opdragte. Jou skryfstuk moet 180 tot 200

woorde beslaan.

* Jy moet jou skryfwerk beplan en bewyse van beplanning/redigering gee.
* Dui die finale produk duidelik aan.
* Dui die korrekte aantal woorde aan.

|  |  |  |
| --- | --- | --- |
| **VRAAG 1: VRIENDSKAPLIKE BRIEF** | |  |
|  | |  |
| Jy worstel steeds lank innerlik met ’n geheim/probleem waarvan niemand weet nie en die spanning raak nou te veel vir jou. Stort jou hart teenoor ’n vriend of vriendin uit wat jy weet jy kan vertrou. | | **[25]** |
|  | |  |
| **VRAAG 2: FORMELE BRIEF** | |  |
|  | |  |
| Daar is baie leerders in jou klas wat weens finansiële beperkinge nie die opvoedkundige toer na Kaapstad kan meemaak nie. Julle het uit eie inisiatief ’n onderneming wat die skool baie goedgesind is geïdentifiseer wat as moontlike borg kan optree. Skryf ’n formele brief aan die eienaar van die onderneming waarin jy volle besonderhede verskaf en om ’n borgskap vra. | | **[25]** |
|  | |  |
| **VRAAG 3: DIALOOG** | |  |
|  | |  |
| Ten spyte van jou ouers se ideale en drome vir jou, het jy finaal besluit om nie volgende jaar universiteit toe te gaan nie. Jy kan dit nie langer uitstel om jou besluit aan jou ma of pa mee te deel nie. Skryf die dialoog. | | **[25]** |
|  | |  |
| **VRAAG 4: KOERANTBERIG** | |  |
|  | |  |
| Skryf die berig onder een van die volgende opskrifte: | |  |
|  | |  |
| 4.1 | **Twee blitsig vasgetrek nadat hulle fietsryer beroof** | **[25]** |
|  |  |  |
| 4.2 | **Elektroniese hek gaan onverwags toe: seun vertel van skok, verligting** | **[25]** |
|  | |  |
| 4.3 | **Wedstrydknoeiery steek weer kop uit** | **[25]** |